Nastavak pregovora sa Iranom?
Šest svetskih sila ponudile su Iranu nastavak pregovora o kontroverznom nuklearnom programu za koji zapad sumnja da ima vojnu namenu
Sjedinjene Države i Izrael saglasni su da je razvoj nuklearnog oružja u Iranu neprihvatljiv, ali su razlike u stavovima u pogledu rješavanja iranskog problema očigledne. Aktuelna administracija želi da se da šansa diplomatiji odnosno sankcijama. Izraelski premijer zalaže za opciju vojnih napada. Nakoj jučerašnjeg susreta sa predsjednikom Obamom, Netanjahu je o izraelskom stavu danas razgovarao sa državnom sekretarkom Hilari Klinton i liderima u Senatu i Predstavničkom domu. U sinoćnjem obraćanju uticajnom pro-izraelskom lobiju AJPEK-u, izraelski lider je istakao da se Iran mora zaustaviti, prije nego što bude u mogućnosti da razvije nuklearno oružje. Oštar stav u pogledu iranskog nuklearnog programa zastupaju i republikanski predsjednički pretedenti, koji tvrde da neće oklijevati da upotrijebe vojnu silu protiv Teherana. Bivši senator Rik Santorum je zatražio da Vašington postavi Iranu jasan ultimatum da stavi van upotrebe nuklearna postrojenja, uz ocjenu da aktuelna administracija nije uradila sve što može kako bi podržala Izrael. Bivši guverner Masačusetsa Mit Romni je takođe optužio Obamu da loše postupa sa Izraelom, kada je riječ o sporu sa Iranom. , uzvratio je na kritike predsjednik Obama. Iranske vlasti tvrde da nuklearni program te zemlje ima isključivo mirnodopsku namenu.